৩০০ কিলোমিটার যানজটে কুম্ভের পথ অবরুদ্ধ ! বন্ধ রেল স্টেশন

ওয়েব ডেস্ক: ঘণ্টার পর ঘণ্টা আটকে পুণ্যার্থীরা। যে দিকেই চোখ যায় সেই দিকে শুধু গাড়ির মেলা। চার দিকে গাড়ির হর্ন। এক ইঞ্চি এগোনোর সুযোগ নেই। রাস্তা পুরো যানজটে অবরুদ্ধ হয়ে পড়েছে। এমনই ছবি দেখা গেল প্রয়াগরাজে। তা সামাল দিতে কার্যত হিশমিশ খেতে হচ্ছে পুলিশ প্রশাসনকে। ১৪ ফেব্রুয়ারি পর্যন্ত প্রয়াগরাজের সঙ্গম স্টেশন বন্ধ রাখার সিদ্ধান্ত নেওয়া হয়েছে। প্রশ্ন উঠছে, উত্তরপ্রদেশ সরকারের ভূমিকা নিয়ে। ৩০০ কিলোমিটার দীর্ঘ লম্বা যানজট (Mahakumbh 2025 300 KM Long Traffic Jam) আগে কোথাও হয়েছে কিনা তা নিয়ে উঠেছে প্রশ্ন।

প্রয়াগরাজে চলছে মহাকুম্ভের (Mahakumbh 2025) স্নান। কুম্ভে স্নান শুরু হওয়ার পর থেকে প্রয়াজরাজে মানুষের ঢল নেমেছে। সেলেব থেকে সাধারণ মানুষ ভিড় করেছে প্রয়াগররাজে। ইতিমধ্যেই লক্ষ লক্ষ পুণ্যার্থী ডুবকি লাগিয়েছে প্রবিত্র ত্রিবেণীসঙ্গমে জলে। আর এখানেই বাধল বিপত্তি। প্রয়াজরাজে মানুষের ঢল নেমেছে। ট্রেন দেরিতে চলছে। অনেক ভক্ত ট্রেনের ভরসায় না থেকে নিজস্ব গাড়ি নিয়ে আসছিলেন মেলায়। রাস্তা পুরো যানজটে অবরুদ্ধ হয়ে পড়েছে। প্রায় ৩০-৪০ কিলোমিটার আগে থেকেই যানজট লেগে রয়েছে। ফলে অনেককেই ফিরে যেতে হচ্ছে না পায়ে হেঁটে আসতে হচ্ছে কুম্ভে। প্রশাসনিক সূত্রে খবর, এই যানজটের কারণে সবথেকে বেশি দুর্ভোগে পড়তে হচ্ছে শিশু ও মহিলাদের।

আরও পড়ুন: ৭৩ বার কোপ, নাতির হাতে মৃত্যু শিল্পপতি দাদু ভিসি জনার্দন রাওয়ের

অনেকে আবার ঘণ্টার পর ঘণ্টা সেই জ্যামের মধ্যেই আটকে থাকলেন। বড় যাত্রিবাহী গাড়ি, পণ্যবাহী লরি, ট্রাক, এমনকি অ্যাম্বুল্যান্সও ফেঁসে রয়েছে প্রায় ৩০০ কিলোমিটার লম্বা যানজটে। পুলিশের তরফে সকলের কাছে অনুরোধ করা হয়েছে যাতে কেই আর এগোয়। পুণ্যার্থীদের দাবি, কেউ ৫ ঘণ্টা তো কেউ আবার ১২ ঘণ্টা. অনেকেরই দাবি, ৪৮ ঘণ্টা কেটে গেলেও যানজট কাটেনি। অতিরিক্ত ভিড়ের কারণে আগামী ১৪ ফেব্রুয়ারি পর্যন্ত প্রয়াগরাজ সঙ্গম স্টেশন বন্ধ রাখার সিদ্ধান্ত নেওয়া হয়েছে।

প্রশ্ন উঠছে, উত্তরপ্রদেশ সরকারের ভূমিকা নিয়ে। কিছুদিন আগেই মহাকুম্ভে পদপিষ্টের ঘটনায় প্রায় ৩০ জন পুণ্যার্থীর মৃত্যু হয়েছে। আহত হয়েছে বহু। ‘অব্যবস্থা’র অভিযোগ তুলেছিল বিরোধীরা। সরকার আগে থেকে ধারণা করেছিল মহাকুম্ভে কোটি কোটি মানুষের ভিড় হবে। কোটি কোটি পুণ্যার্থীর ‘নিশ্ছিদ্র সুরক্ষা’ ব্যবস্থার দাবি করেছিল প্রশাসন। কিন্তু তার পরও কেন বার বার ‘অব্যবস্থা’র কারণে সমস্যায় পুণ্যার্থীরা, প্রশ্ন বিরোধীদের।

অন্য খবর দেখুন